Райнер Мария Рилке
Откривам те във всичките предмети…

Превод от немски: Петър Велчев, 1979

chitanka.info

Откривам те във всичките предмети,

с които аз съм свързан като брат;

във всяка капчица духът ти свети —

велик си и велик е този свят.

Като вълшебно тайнство на живота,

чиято мощ личи в безброй неща,

ти никнеш в корена, мълчиш в стъблото

и се възраждаш в клони и листа.

1899

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.